בצלילה חופשית אנו שואפים להיות חופשיים, קלילים ולא מסורבלים. לשם כך, אנו נעזרים בציוד המתאים לצלילה חופשית; חגורת משקולות גמישה וחליפה גמישה המאפשרות תנועה חופשית יותר, סנפירים ארוכים  או מונפין המאפשרים תנועה יעילה תוך רמת צריכת אנרגיה נמוכה, מסיכה בעלת נפח פנים נמוך לאיזון לחצים במעט אויר וקנה (שנורקל) גמיש לפחות התנגדות במים. כמו כן, ישנו גם ציוד בטיחות כגון מצוף צוללים, חבל אנכי לעזרה בהעמקה ובעליה, לינארד (ליש) לאבטחה בצלילה עמוקה ועוד. במהלך הקורס מקבל כל משתתף את הציוד הדרוש למשך ימי הקורס.